Diari Oficial de la Generalitat Valenciana


Sumari del DOGV 8254, del 14-03-2018 (2018/2692)

Informació pública del període de participació pública i consultes de la versió inicial de la revisió del Pla general estructural i de l'acord de suspensió de la tramitació i l'atorgament de llicències urbanístiques.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2692


Data del document
:   05-03-2018

Organisme emissor
:   Ajuntament de Monòver

Tipus de document
:   Anunci

Descriptors 

:   * Monòver
    * administració local
    * pla d'urbanisme

Informació pública del període de participació pública i consultes de la versió inicial de la revisió del Pla general estructural i de l'acord de suspensió de la tramitació i l'atorgament de llicències urbanístiques. [2018/2692]  
El Ple d'aquest ajuntament, en sessió extraordinària celebrada el dia 2 de març de 2018, va adoptar, entre altres, el següent acord:  
  
«Primer. Tenir per presentat l'estudi ambiental i territorial estratègic, juntament amb la resta de documentació del Pla general estructural del municipi.  
  
Segon. Sotmetre la versió inicial de la revisió del Pla general estructural, incloent-hi el seu estudi ambiental i territorial estratègic i la resta de documents exigibles per la normativa sectorial, a participació pública i consultes amb les administracions públiques afectades i amb les persones interessades mitjançant les accions definides en el pla de participació pública i en els termes establits en l'article 53 Llei 5/2014, de 25 de juliol, per termini de 45 dies a comptar des de l'endemà de la publicació de l'anunci en el Diari Oficial de la Generalitat Valenciana.  
  
L'anunci s'inserirà igualment en el tauler d'anuncis de l'Ajuntament i en un diari no oficial d'àmplia difusió al municipi.   
  
Així mateix, estarà a disposició a la seu electrònica d'aquest ajuntament www.monovar.es. La documentació també podrà consultar-se a l'Ajuntament de Monòver, plaça de la Sala, 1, en horari d'atenció al públic de 09.00 a 14.00 hores de dilluns a divendres.  
  
Tercer. Redactar el document de participació pública, en virtut del que es disposa en l'article 53.6 de la Llei 5/2014, de 25 de juliol.  
  
Quart. Suspendre la tramitació i l'atorgament de llicències urbanístiques.  
Les àrees afectades per la suspensió són les següents:  
- Àmbits de planejament diferenciat (R).  
- Catàleg de proteccions.  
- I en sòl no urbanitzable, les zones rurals protegides (ZPR).  
La durada de la suspensió és d'un any.  
  
Cinqué. Publicar l'acord de suspensió al Diari Oficial de la Generalitat Valenciana, indicant els àmbits i tipus de llicències afectades per la suspensió o anunciant el seu abast per remissió al document exposat al públic».  
  
Cosa que es fa pública perquè se'n prenga coneixement.  
  
Monòver, 5 de març de 2018.- L'alcalde: Natxo Vidal Guardiola.